ಶರ್ಮಿಷ್ಠಾ ಮುಖರ್ಜಿ

ಶರ್ಮಿಷ್ಠಾ ಮುಖರ್ಜಿ (ಜನನ ೩೦ ಅಕ್ಟೋಬರ್ ೧೯೬೫) ಒಬ್ಬ ಭಾರತೀಯ ಕಥಕ್ ನೃತ್ಯಗಾರ್ತಿ, ನೃತ್ಯ ಸಂಯೋಜಕಿ ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ರಾಜಕಾರಣಿ.

 ಆರಂಭಿಕ ಜೀವನ ಮತ್ತು ಶಿಕ್ಷಣ 
ಪಶ್ಚಿಮ ಬಂಗಾಳದಲ್ಲಿ ಜನಿಸಿದ ಮುಖರ್ಜಿ ದೆಹಲಿಯಲ್ಲಿ ಬೆಳೆದರು ಮತ್ತು ದೆಹಲಿಯ ಸೇಂಟ್ ಸ್ಟೀಫನ್ಸ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದರು. ಇವರ ತಂದೆ ಪ್ರಣಬ್ ಮುಖರ್ಜಿ ಅವರು ಭಾರತದ ಗಣರಾಜ್ಯದ ೧೩ ನೇ ರಾಷ್ಟ್ರಪತಿಯಾಗಿದ್ದರು.

 ನೃತ್ಯ ವೃತ್ತಿ 
ಮುಖರ್ಜಿಯವರು ೧೨ ನೇ ವಯಸ್ಸಿನಲ್ಲಿ ಔಪಚಾರಿಕ ನೃತ್ಯ ತರಬೇತಿಯನ್ನು ಪ್ರಾರಂಭಿಸಿದರು. ಪಂಡಿತ್ ದುರ್ಗಲಾಲ್, ವಿದುಷಿ ಉಮಾ ಶರ್ಮಾ ಮತ್ತು ರಾಜೇಂದ್ರ ಗಂಗನಿ ಅವರ ಶಿಕ್ಷಕರು. ದಿ ಹಿಂದೂ ಅವರ ಅಭಿನಯವನ್ನು "ಸಾಧಕ" ಎಂದು ಕರೆದಿದೆ ಮತ್ತು ಅವರ ನಿಖರವಾದ ಹೆಜ್ಜೆಯನ್ನು ಶ್ಲಾಘಿಸಿದೆ.

 ರಾಜಕೀಯ 
ಶರ್ಮಿಷ್ಠಾ ಜುಲೈ ೨೦೧೪ ರಲ್ಲಿ ಐಎನ್‌ಸಿ ಗೆ ಸೇರಿದರು. ಅಂದಿನಿಂದ ಅವರು ಪಕ್ಷ ಆಯೋಜಿಸುವ ರ್ಯಾಲಿಗಳಲ್ಲಿ ಸಕ್ರಿಯವಾಗಿ ಭಾಗವಹಿಸುತ್ತಿದ್ದಾರೆ ಮತ್ತು ತಮ್ಮ ಪ್ರದೇಶದಲ್ಲಿ ಪಕ್ಷದ ಕಾರ್ಯಕರ್ತರೊಂದಿಗೆ ತಳಮಟ್ಟದಲ್ಲಿ ಕೆಲಸ ಮಾಡುತ್ತಿದ್ದಾರೆ. ಅವರು ಫೆಬ್ರವರಿ ೨೦೧೫ ರಲ್ಲಿ ದೆಹಲಿ ವಿಧಾನಸಭಾ ಚುನಾವಣೆಯಲ್ಲಿ ಗ್ರೇಟರ್ ಕೈಲಾಶ್ ಕ್ಷೇತ್ರದಿಂದ  ಸ್ಪರ್ಧಿಸಿದರು ಆದರೆ ಸೌರಭ್ ಭಾರದ್ವಾಜ್ ( ಎಎಪಿ, ೫೭,೫೮೯ ಮತಗಳು) ಮತ್ತು ರಾಕೇಶ್ ಗುಲ್ಲಯ್ಯ ( ಬಿಜೆಪಿ, ೪೩,೦೦೬ ಮತಗಳು) ನಂತರ ೬,೧೦೨ ಮತಗಳೊಂದಿಗೆ ಮೂರನೇ ಸ್ಥಾನ ಪಡೆದರು.

 ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ